[{"text_idx": "#000000", "text": "Rydym wedi ymrwymo i ddarparu amgylchedd diogel i\u2019n prentisiaid, gweithwyr ac eraill sy\u2019n ymwneud a\u0302\u2019n gwaith o ddydd i ddydd."}, {"text_idx": "#000001", "text": "Polisi Diogelu \u2013 amgylchedd diogel i bawb"}, {"text_idx": "#000002", "text": "Fel un o brif ddarparwyr prentisiaethau a hyfforddiant yng Nghymru, mae Cwmni Hyfforddiant Cambrian yn ymroi i ddarparu amgylchedd diogel ar gyfer ein prentisiaid, gweithwyr a phobl eraill sydd ynghlwm a\u0302\u2019n gwaith o ddydd i ddydd."}, {"text_idx": "#000003", "text": "Fel y mae\u2019n harwyddair yn datgan, rydym am i\u2019n prentisiaid a\u2019n dysgwyr \u2018Ei freuddwydio, Ei Ddysgu, Ei Fyw.\u201d Rhaid iddynt ddiwallu eu hangerdd a\u2019u huchelgais heb ofn, gofid na rhagfarn, dim ots beth yw eu ro\u0302l na beth maen nhw\u2019n ei wneud."}, {"text_idx": "#000004", "text": "Mae ein Polisi Diogelu\u2019n gosod ein hymrwymiad a\u2019n cyfrifoldeb i sicrhau bod pawb sydd ynghlwm a\u0302\u2019r prentisiaethau, Twf Swyddi Cymru, a\u2019r cyfleoedd cyflogadwyedd a ddarparwn yn deall eu cyfrifoldebau ar gyfer diogelu plant, pobl ifanc ac oedolion mewn perygl, dim ots beth yw eu ro\u0302l na ble maen nhw\u2019n gweithio yn y sefydliad"}, {"text_idx": "#000006", "text": "Polisi Atal Eithafiaeth a Radicaleiddio"}, {"text_idx": "#000008", "text": "Fel rhan o\u2019n dull recriwtio a hyfforddi, rhaid i bob un gweithiwr yng Nghwmni Hyfforddiant Cambrian ddeall pwysigrwydd ein Polisi Diogelu."}, {"text_idx": "#000009", "text": "Eu ro\u0302l nhw yw ysbrydoli dysgwyr a datblygu eu sgiliau a\u2019u cyfleoedd cyflogadwyedd ar hyd y ffordd, gan sicrhau eu diogelwch a\u2019u lles ar yr un pryd."}, {"text_idx": "#000010", "text": "\u201cMae gan bob un ohonom ddyletswydd gofal i ddiogelu a hyrwyddo lles a gwella ymwybyddiaeth y sbectrwm lles ehangach, yn benodol materion pobl ifanc mewn cymdeithas\u201d \u2013 Polisi Diogelu."}, {"text_idx": "#000011", "text": "Mae ein proses recriwtio\u2019n cynnwys Archwiliadau\u2019r Gwasanaeth Datgelu a Gwahardd (DBS) ac, yn dilyn hynny, sesiwn cynefino a hyfforddiant sy\u2019n cynnwys dealltwriaeth o\u2019u cyfrifoldebau dan ein Polisi Diogelu."}, {"text_idx": "#000012", "text": "\u201cNod y polisi yw sicrhau eich bod yn ymwybodol o\u2019ch cyfrifoldebau chi a phobl eraill ac yn eu deall, arwyddion y gallai fod pryder diogelu, ynghyd a\u0302 gweithdrefnau adrodd ar gyfer pob mater diogelu\u201d \u2013 Polisi Diogelu."}, {"text_idx": "#000013", "text": "Bydd yr holl swyddogion hyfforddiant yn ymgymryd a\u0302 chwrs a hyfforddiant parhaus ar Ddiogelu. Mae hyn hefyd yn cynnwys materion diogelu ehangach fel radicaleiddio, materion iechyd meddwl, perthnasoedd cadarnhaol a chadw\u2019n ddiogel ar y rhyngrwyd."}, {"text_idx": "#000014", "text": "Yn anad dim, rydym am i\u2019n prentisiaid a\u2019n dysgwyr ar hyd a lled Cymru gael y cyfle gorau posibl i ddysgu a datblygu eu sgiliau cyflogadwyedd ym mha bynnag sector neu ddiwydiant maen nhw\u2019n rhan ohono."}, {"text_idx": "#000015", "text": "Gyda\u2019n gilydd, gallwn ymgysylltu, ysbrydoli a llwyddo."}]